### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. september 2022 har vedtaget Magistratens foranstående indstilling af 5. september 2022.

###

Offentlig fremlæggelse af forslag til Lokalplan nr. 1170, Boliger ved Jean Møller og [adresse] i [adresse] og tillæg nr. 120 til Kommuneplan 2017.

### Resume

Lokalplanområdet ligger ved Jean Møller og [adresse] og omfatter tre eksisterende boligblokke ’B5’ ’B6’ og ’B7'. Området er ca. 5,4 ha og i byzone. Området er ejet af Brabrand Boligforening og en mindre del af [adresse].

Baggrunden for lokalplanen er ejernes ønske om at udvikle området med nye boliger. Lokalplanen giver mulighed for ca. 163 boliger: 44 rækkehuse (tæt-lav) i to etager og 119 etageboliger i 4-6 etager, i alt op til 16.462 m² ny bebyggelse. De eksisterende blokke omfatter 34.500 m², og den samlede bebyggelse vil udgøre max. 50.962 m².

Målet med lokalplanen er øget bykvalitet og ’kvartersdannelse’ ved at fortætte med nye boliger og bevare områdets værdier, herunder boligblokkenes fritliggende placering, store grønne friarealer og opvokset beplantning. Nye byrum sikrer ophold og mødesteder i en menneskelig skala. Ny bebyggelse opføres i tegl, med forskellig højde, taghældning og grønne tage, for at sikre et samlet bykvarter med variation og kvalitet. Lokalplanen bidrager til at nå den lovbestemte målsætning i udviklingsplanen for [adresse] og [adresse] om maksimalt 40 % almene familieboliger. Lokalplanen er også i overensstemmelse med helhedsplanen for afdeling 4 Gellerupparken fase 1.

Lokalplanen er i overensstemmelse med Kommuneplan 2017. Der er dog udarbejdet et kommuneplantillæg for at ændre afgrænsninger, tilføje bebyggelsesregulerende bestemmelser og oplyse om oversvømmelsesrisiko. Rammer for den ny skole indgår også heri.

### Beslutningspunkter

Det indstilles, at

1) forslag til Lokalplan nr. 1170 og tillæg nr. 120 til Kommuneplan 2017 godkendes til offentlig fremlæggelse.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 05-09-2022

Marius Paulsen:

Fremsendes til [adresse] med bemærkning, at Magistraten i mødet den 5. september 2022 anbefaler, at byrådet tiltræder Magistratsafdelingen for Teknik og Miljøs indstilling af 23. august 2022. Marcus Poulsen tog forbehold.

Udvalg: [adresse]

Dato: 14-09-2022

Marius Paulsen: 27

Sagens behandling blev udsat i byrådets møde den 14. september 2022.